paragraph_text: Priča o PP Mount Robson je priča o rijeci Robson. Rijeka Robson izvire iz jezera Robson koje je krajnji dio ledenjaka Robson, i potom nastavlja teći kroz brojne klance i slapove prema sjeverozapadu gdje se odvaja u brojne potoke koji utječu u jezero Berg. Rijeka obson ponovno istječe na jugozapadnom kraju jezera Berg te nakon 2,3 km pada 46 m niz spektakularne Carske slapove (Emperor Falls) koji su tek prvi u nizu slapova koji su prozvani „Dolinom tisuća slapova”. Potom se rijeka ponovno odvaja u više potoka koji utječu u jezero Kinney (slika desno), ali ponovno istječe na jugu i nakon 7,3 km se ulijeva u rijeku Fraser.